SA kan trots wees op jong uitblinkers oorsee | Netwerk24
Deur Heidi Hollander, Engeland 11 Januarie 2020 00:01
’n Mens is nie altyd bewus van Suid-Afrikaanse studente se prestasies nie.
Ek het onlangs langs een te lande gekom op ’n vlug terug na Engeland.
William Matthewson is maar 24 en deur die Universiteit van Genève genooi vir doktorale studies in kosmologie. (Is dit dalk ’n eerste?)
Sy honneurs- en meestersgraad het hy reeds op ’n vroeë ouderdom verwerf.
In sy vrye tyd speel hy graag klavier, tjello en orrel.
Dit is egter sy minsame en nederige geaardheid wat my sal bybly, asook sy liefde vir Suid-Afrika (veral Kaapstad waar hy aan die Universiteit van Wes-Kaapland gestudeer het) en sy familie wat hom aanmoedig om kanse te benut ondanks die diabetes waarmee hy onlangs gediagnoseer is.
Suid-Afrika het baie om op trots te wees met sulke jong mense in die buiteland.
Meer oor: Lesersbrief | Oorsee | Studente